

VLADA REPUBLIKE HRVATSKE

Zagreb, 25. kolovoza 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad 57. Vinkovačkim jesenima |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2022. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad 57. Vinkovačkim jesenima, sukladno zamolbi gradonačelnika Grada Vinkovaca.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Vinkovačke jeseni je manifestacija duge tradicije od posebne važnosti za ukupno amatersko stvaralaštvo u Republici Hrvatskoj. Već pedeset i sedam godina uspješno predstavlja javnosti tradicijsku baštinu kroz izvorne slavonske i šokačke običaje, ugošćuje folklorne ansamble i izvorne folklorne skupine s cijelog područja Republike Hrvatske, ansamble i skupine Hrvata iz dijaspore te folklorne skupine drugih naroda.

Organizator Manifestacije niz godina ostvaruje uspješnu suradnju s predstavnicima etnološke, etnomuzikološke i etnokoreološke struke, što rezultira vrlo dobrim izborom skupina te u središte pozornosti stavlja izvorni hrvatski folklor i identitet, njegovo njegovanje, prezentaciju i trajno čuvanje.

Slijedom navedenoga, a s obzirom da se radi o jednoj od najvećoj i najvažnijoj smotri folklora u Republici Hrvatskoj, predlaže se da Vlada Republike Hrvatske prihvati pokroviteljstvo nad 57. Vinkovačkim jesenima.